[Foto’s] Nuwe (realistiese) lyfies vir Barbie-poppeDie nuwe reeks Barbies ŉ Nuwe generasie Barbie-poppe is Donderdag vrygestel en sy is nou ronder, langer of kleiner en ook in verskillende velkleure beskikbaar. Slegs 20 persone was bewus van Mattel se “geheime projek”, Project Dawn, om Barbie se onrealistiese lyfie ná 57 jaar aan te pas. Die nuwe Barbie spog nou met drie verskillende liggaamstipes: fyn, lank en met kurwes. Hulle is reeds op Barbie.com beskikbaar, tesame met die oorspronklike pop. Die nuwe Barbies is ook in ŉ verskeidenheid velkleure en haarstyle beskikbaar. Time het die aankondiging gemaak met ŉ eksklusiewe voorbladstorie deur Eliana Dockterman. Die voorblad spog met die nuwe Barbie met haar nuwe kurwes.